Oleg Makarov

Oleg Vitalyevich Makarov (; 1962-yil 22-oktyabrda Leningradda tugʻilgan) — Sovet Ittifoqi vakili sifatida xalqaro musobaqalarda qatnashgan rossiyalik sobiq figurali uchuvchi. Sportdagi sherigi va turmush oʻrtogʻi Larisa Selezneva bilan birga 1984-yilgi Olimpiya oʻyinlari bronza medali sovrindori, 1985-yilgi Jahon chempionatining kumush medali sovrindori, 1988-yilgi Jahon chempionatining bronza medali sovrindori va ikki karra Yevropa chempioni (1987, 1989) boʻlgan. Ularga Igor Moskvin murabbiylik qilgan.

 Faoliyati 
Selezneva va Makarov 1978-yilda murabbiylari tomonidan birlashtirilgan. Juftlik 1980 va 1981-yillarda O‘smirlar o‘rtasidagi Jahon chempionatida g‘olib chiqqan. 1984-yilda ular Saraevoda boʻlib oʻtgan Olimpiadada bronza medalini qoʻlga kiritganlar, bu musobaqa juftlik uchun birinchi yirik xalqaro turnir edi. Selezneva Makarov bilan birga „Buyuk mehnat uchun“ ordeni bilan taqdirlangan (1984).

Juftlik 1985-yilda Tokioda boʻlib oʻtgan Jahon chempionatida kumush medalni qoʻlga kiritib, oʻsha paytdagi jahon va olimpiya chempioni Yelena Valova / Oleg Vasilyevni ham magʻlub etgan. Makarov 1988-yilgi Qishki Olimpiya oʻyinlari oldidan tizzasini sindirib olgan va musobaqada tizzasi gipslangan holda, ogʻriq qoldiruvchi dorilar ichib, ishtirok etgan. Selezneva va Makarov juftligi Olimpiya musobaqasida toʻrtinchi oʻrinni egallagan va 1988-yilgi Jahon chempionatida bronza medalini qoʻlga kiritgan. Shuningdek, ular 1987 va 1989-yillarda ikkita Yevropa chempionligini qoʻlga kiritishga muvaffaq boʻlgan. Jufrlik 1990-yilda musobaqalarda qatnashish faoliyatidan isteʼfoga chiqqan.

Selezneva / Makarov juftligiga Igor Moskvin murabbiylik qilgan.

 Shaxsiy hayoti 
Selezneva va Makarov 1987-yilda turmush qurishgan. Oila 2001-yilda Rossiyaning Sankt-Peterburg shahridan Nyu-Yorkka koʻchib oʻtgan.

 Natijalari 
Selezneva bilan juftlikda
Xalqaro Musobaqa 79 — 80 80 — 81 81 — 82 82 — 83 83 — 84 84 — 85 85 — 86 86 — 87 87 — 88 88 — 89 89 — 90 Olimpiada 3 4Jahon chempionatlari 4 2 4 4 3 4 Yevropa chempionati 4 2 1 2 1 2 NHK Trophy 1 2 Moskva yangiliklari 1 2 1 1 3 Ennia Challenge 2 1 1 Xalqaro: Oʻsmirlar Jahon chempionati 2 1 1 Milliy Sovet chempionati5 4 1 1 2 1 1 1 Sovet chempionati (Oʻsmirlar) 1 1 1

 Manbalar 

Turkum:Yashayotgan insonlar